Antroji Komisijos direktyva
1982 m. gegužės 14 d.
dėl valstybių narių įstatymų, susijusių su analizės metodais, kurie yra būtini kosmetikos gaminių sudėčiai tikrinti, suderinimo
(82/434/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių teisės aktų, susijusių su kosmetikos gaminiais, suderinimo [1], su pakeitimais, iš dalies padarytais Direktyva 79/661/EEB [2], ypač į jos 8 straipsnio 1 dalį,
kadangi Direktyvoje 76/768/EEB numatyta oficialiai tirti kosmetikos gaminius užtikrinant, kad bus laikomasi sąlygų, nustatytų Bendrijos nuostatose dėl kosmetikos gaminių sudėties,
kadangi visi reikalingi analizės metodai turėtų būti kuo greičiau parengti; kadangi pirmasis žingsnis šiam tikslui pasiekti jau buvo žengtas Komisijos direktyvoje 80/1335/EEB [3] apibrėžus tam tikrus metodus, antruoju žingsniu reikėtų apibrėžti kai kurių oksidatorių atpažinimo ir vandenilio peroksido kiekio nustatymo metodus kosmetiniuose plaukų priežiūros gaminiuose, tam tikrų oksidacinių dažiklių plaukų dažuose atpažinimas ir pusiau kiekybinis nustatymas, nitritų atpažinimas ir kiekio nustatymas, laisvojo formaldehido atpažinimas ir kiekio nustatymas, rezorcinolio kiekio šampūnuose ir plaukų losjonuose nustatymas ir metanolio kiekio nustatymas etanolio ir 2-propanolio atžvilgiu,
kadangi šioje direktyvoje nustatytos priemonės atitinka Direktyvos 76/768/EEB derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Valstybės narės imasi būtinų priemonių užtikrinti, kad oficialiai tiriant kosmetikos gaminius,
- oksidatorių atpažinimas ir vandenilio peroksido kiekio nustatymas plaukų priežiūros gaminiuose,
- tam tikrų oksiduojančių dažiklių plaukų dažuose atpažinimas ir pusiau kiekybinis nustatymas,
- nitritų atpažinimas ir kiekio nustatymas,
- laisvojo formaldehido atpažinimas ir kiekio nustatymas,
- rezorcinolio kiekio nustatymas šampūnuose ir plaukų losjonuose,
- metanolio kiekio nustatymas etanolio ir 2-propanolio atžvilgiu
būtų atliekami, taikant priede apibūdintus metodus.
2 straipsnis
Valstybės narės priima įstatymus ir kitus teisės aktus, kurie įsigalioję ne vėliau kaip iki 1983 m. gruodžio 31 d., įgyvendina šią direktyvą.
Apie tai jos nedelsdamos praneša Komisijai.
3 straipsnis
Ši direktyva yra skirta valstybėms narėms.
Priimta Briuselyje, 1982 m. gegužės 14 d.